Úradný vestník L 026 , 27/01/2001 S. 0024 - 0030



Nariadenie Komisie (ES) č. 175/2001 z 26. januára 2001, ktorým sa ustanovuje obchodná norma pre nelúpané vlašské orechy KOMISIA EURÓPSKYCH SPOLOČENSTIEV, so zreteľom na zmluvu o založení európskeho spoločenstva, so zreteľom na nariadenie Rady (EHS) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 2826/2002 [2], najmä na jeho článok 2 ods. 2, keďže: (1) Vlašské orechy patria medzi výrobky uvedené v prílohe I k nariadeniu (ES) č. 2200/96, pre ktoré sa musia prijať normy. Z tohto dôvodu a v záujme zachovania transparentnosti svetového trhu by sa mala zohľadniť norma pre nelúpané vlašské orechy, ktorú odporúča Pracovná skupina pre normalizáciu výrobkov podliehajúcich skaze a rozvoj kvality Európskej hospodárskej komisie Organizácie spojených národov (UNECE). (2) Uplatňovanie tejto normy by malo viesť k odstraňovaniu výrobkov neuspokojivej kvality z trhu, uvádzaniu výroby do súladu s požiadavkami spotrebiteľov a uľahčovaniu obchodných vzťahov založených na spravodlivej súťaži a tým pomáhať zlepšovať výnosnosť výroby. Z tohto dôvodu by sa mala uplatňovať vo všetkých fázach obchodu. (3) Opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Obchodná norma pre nelúpané vlašské orechy patriace pod kód KN 08023100 je ustanovená v prílohe. Táto norma sa uplatňuje vo všetkých fázach obchodu za podmienok ustanovených v nariadení (ES) č. 2200/96. Článok 2 Toto nariadenie nadobúda účinnosť tretím dňom odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. septembra 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. januára 2001 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 328, 23.12.2000, s. 2. -------------------------------------------------- PRÍLOHA NORMA PRE NELÚPANÉ VLAŠSKÉ ORECHY I. DEFINÍCIA PLODINY Táto norma sa vzťahuje na nelúpané vlašské orechy bez oplodia, odrôd (kultivarov) vypestovaných z Juglans regia L., ktoré sa dodávajú spotrebiteľovi, pričom vlašské orechy určené na priemyselné spracovanie sú z jej pôsobnosti vylúčené. Výraz "čerstvé vlašské orechy" alebo "skoré vlašské orechy" znamená vlašské orechy, ktoré boli predané krátko po zbere a nemôžu byť dlhodobo skladované, z ktorých bolo odstránené oplodie a ktoré neboli ošetrené žiadnym spôsobom, ktorý obvykle mení ich prirodzený obsah vlhkosti. Výraz "suché vlašské orechy" znamená vlašské orechy, ktoré môžu byť dlhodobo skladované v normálnych skladovacích podmienkach [1]. II. USTANOVENIA TÝKAJÚCE SA KVALITY Účelom tejto normy je definovať požiadavky na kvalitu nelúpaných vlašských orechov po úprave a balení. A. Minimálne požiadavky( [2]) i) Vo všetkých triedach s výhradou osobitných ustanovení pre každú triedu a povolených odchýliek musia byť nelúpané vlašské orechy: a) a)Charakteristické znaky škrupiny: - celé, malé poškodenie povrchu sa nepovažuje za chybu, čiastočne otvorené vlašské orechy sa považujú za celé za predpokladu, že jadro je fyzicky chránené, - zdravé, bez chýb, ktoré pravdepodobne ovplyvňujú prirodzenú trvanlivosť plodov, - bez poškodenia spôsobeného škodcami, - čisté, prakticky bez akýchkoľvek viditeľných cudzích látok, - suché, bez nadmernej povrchovej vlhkosti, - bez zvyškov oplodia. Na škrupinách suchých vlašských orechov nesmú byť stopy po šúpaní. b) Charakteristické znaky jadier: - zdravé, plody, ktoré sú natoľko napadnuté hnilobou alebo poškodené, že sú nevhodné na spotrebu, sú vylúčené, - pevné, - čisté, prakticky bez akýchkoľvek viditeľných cudzích látok, - bez hmyzu alebo roztočov v akomkoľvek štádiu ich vývoja, - bez poškodenia spôsobeného škodcami, - bez zatuchnutosti a/alebo olejovitého vzhľadu, - bez plesní, - bez nadmernej povrchovej vlhkosti, - bez cudzieho pachu a/alebo chuti, - normálne vyvinuté, zvraštené jadrá sú vylúčené. c) Nelúpané vlašské orechy sa musia zberať, keď sú dostatočne zrelé. Vlašské orechy nesmú byť prázdne. V prípade "čerstvých orechov" sa musí dať ľahko olúpať koža z jadra a vnútorná stredná prepážka musí vykazovať znaky hnednutia. V prípade "suchých vlašských orechov" musí byť vnútorná stredná prepážka suchá a krehká. Bez toho, aby boli dotknuté ustanovenia článku 2 smernice Európskeho parlamentu a Rady 95/2/ES [3], naposledy zmenenej a doplnenej smernicou 98/72/ES [4], sa škrupiny môžu umývať a bieliť za predpokladu, že aplikované ošetrenie neovplyvní kvalitu jadier. Nelúpané vlašské orechy musia byť v takom stave, ktorý im umožňuje: - znášať normálnu prepravu a manipulácie a - prísť na miesto určenia v uspokojivom stave. ii) Obsah vlhkosti Suché vlašské orechy nesmú mať obsah vlhkosti vyšší než 12 % v prípade celého orecha a 8 % v prípade jadra [5]. Prirodzený obsah vlhkosti v celých čerstvých vlašských orechoch je rovný alebo vyšší než 20 %. B. Zaradenie do tried Nelúpané vlašské orechy sa zaraďujú do troch ďalej definovaných tried: i) "Extra" trieda Nelúpané vlašské orechy v tejto triede musia mať výbornú kvalitu. Musia mať charakteristiky odrody alebo zmesi určitých odrôd úradne definovaných v producentskej krajine a uvedených v označení. Musia byť prakticky bez chýb s výnimkou veľmi malých povrchových chýb za predpokladu, že tieto chyby neovplyvňujú celkový vzhľad plodov, ich kvalitu, trvanlivosť a obchodnú úpravu v obale. Do tejto triedy nemôžu patriť nelúpané vlašské orechy, ktorých odrodu nie je možné zaručiť, ani zmes, ktorá nie je definovaná. Okrem toho, do tejto triedy môžu byť zaradené len vlašské orechy z posledného zberu. ii) I. trieda Nelúpané vlašské orechy v tejto triede musia mať dobrú kvalitu. Musia byť charakteristické pre danú odrodu, obchodný typ alebo zmes určitých odrôd úradne definovanú v producentskej krajine a uvedenú v označení. Malé chyby sú povolené za predpokladu, že tieto chyby neovplyvňujú celkový vzhľad plodov, ich kvalitu, trvanlivosť a obchodnú úpravu v obale. Do tejto triedy nemôžu patriť nelúpané vlašské orechy, ktorých odrodu nie je možné zaručiť, ani zmes, ktorá nie je definovaná. iii) II. trieda Do tejto triedy patria nelúpané vlašské orechy, ktoré nespĺňajú podmienky na zaradenie do vyšších tried, ale spĺňajú vyššie stanovené minimálne požiadavky. Chyby sú povolené za predpokladu, že nelúpané vlašské orechy si zachovajú svoje základné charakteristiky, pokiaľ ide o kvalitu, trvanlivosť a obchodnú úpravu. III. USTANOVENIA TÝKAJÚCE SA ZARADENIA PODĽA VEĽKOSTI Veľkosť je stanovená buď intervalom určeným minimálnym priemerom a maximálnym priemerom (zaradenie podľa veľkosti), alebo uvedením minimálneho priemeru, za ktorým nasledujú slová "a viac" alebo "a +" (prebierka). Trieda | Zaradenie podľa veľkosti | Prebierka | Extra, I a II | | 34 mm a viac | 32 – 34 mm | 32 mm a viac | 30 – 32 mm | 30 mm a viac | 28 – 30 mm | 28 mm a viac | I a II | 26 – 28 mm | 26 mm a viac | II | 24 – 26 mm | 24 mm a viac | Povolené chyby | Povolené odchýlky (percento počtu alebo hmotnosti chybných plodov) | Extra | I. trieda | II. trieda | a)Celková odchýlka chýb škrupiny | 7 | 10 | 15 | b)Celková odchýlka chýb jedlej časti | 8 | 10 | 15 | z toho zatuchnuté, napadnuté hubovitými ochoreniami alebo poškodené hmyzom | 3 | 6 | 8 | z toho plesnivé vlašské orechy | 3 | 4 | 6 | [1] V prípade prepravy v uzavretej nádobe by sa mala venovať zvláštna pozornosť cirkulácii vzduchu v nádobe a obsahu vlhkosti v plode. [2] Definícia chýb je uvedená v dodatku II k tejto prílohe. [3] V prípade prepravy v uzavretej nádobe by sa mala venovať zvláštna pozornosť cirkulácii vzduchu v nádobe a obsahu vlhkosti v plode. [4] Definícia chýb je uvedená v dodatku II k tejto prílohe. [5] Ú. v. ES L 61, 18.3.1995, s. 1. --------------------------------------------------